คณะสถาปัตยกรรมศาสตร์ มหาวิทยาลัยศิลปากร

คณะสถาปัตยกรรมศาสตร์ มหาวิทยาลัยศิลปากร (Faculty of Architecture, Silpakorn University) เป็นคณะวิชาลำดับที่ 2 ของ มหาวิทยาลัยศิลปากร และเป็นคณะสถาปัตยกรรมศาสตร์แห่งที่ 2 ของประเทศไทย ก่อตั้งขึ้นเมื่อวันที่ 12 มิถุนายน พ.ศ. 2498

**ประวัติ**
คณะสถาปัตยกรรมศาสตร์ ได้รับการสถาปนาขึ้นเมื่อวันที่ 12 มิถุนายน พุทธศักราช 2498 ในนาม "คณะสถาปัตยกรรมไทย" ที่บริเวณวังตะวันออกของ สมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์ และพลเรือโท พระวรวงศ์เธอ กรมหมื่นปราบปรปักษ์ เจ้ากรมช่างสิปป์หมู่ โดยมี ศาสตราจารย์ พระพรหมพิจิตร (พรหม พรหมพิจิตร) ดำรงตำแหน่งคณบดี และอาจารย์ พินิจ สุวรรณะบุณย์ เป็นผู้ช่วยคณบดีทำหน้าที่คล้ายเลขานุการ
ระยะแรกเริ่มการก่อตั้งเปิดสอนในระดับอนุปริญญา 3 ปีการศึกษา และมีการเปลี่ยนแปลงตามช่วงเวลา ดังนี้- พ.ศ. 2501–2507 ขยายหลักสูตรการศึกษาต่อไปจนถึงระดับปริญญาตรีในหลักสูตร "ศิลปบัณฑิต สาขาวิชาสถาปัตยกรรมไทย" ใช้ระยะเวลาศึกษาตลอดหลักสูตรทั้งสิ้น 5 ปี ตามระบบสากลนิยม (สมัย ศาสตราจารย์ อัน นิมมานเหมินท์ ดำรงตำแหน่งคณบดี)- พ.ศ. 2509 เปลี่ยนชื่อคณะวิชาเป็น "คณะสถาปัตยกรรมศาสตร์" และชื่อหลักสูตรการศึกษา เป็น "สถาปัตยกรรมศาสตรบัณฑิต" (สมัย ศาสตราจารย์ นาวาเอก สมภพ ภิรมย์ ร.น. ดำรงตำแหน่งคณบดี)- พ.ศ. 2516 เปิดสอนหลักสูตรประกาศนียบัตรวิชาชีพชั้นสูง สาขาวิชาสถาปัตยกรรมไทย- พ.ศ. 2517 เปิดสอนหลักสูตรสถาปัตยกรรมศาสตรมหาบัณฑิต สาขาวิชาออกแบบชุมชน- พ.ศ. 2522 ปิดหลักสูตรประกาศนียบัตรวิชาชีพชั้นสูง สาขาวิชาสถาปัตยกรรมไทย เพื่อเตรียมการเปิดสอนหลักสูตรปริญญามหาบัณฑิต- พ.ศ. 2524 เปลี่ยนชื่อหลักสูตรปริญญามหาบัณฑิต "สาขาวิชาออกแบบชุมชน" เป็น "สาขาวิชาการออกแบบชุมชนเมือง" เพื่อให้ตรงกับความหมายของคำว่า "Urban Design" และเปลี่ยนชื่อจาก "ภาควิชาออกแบบชุมชนและผังเมือง" เป็น "ภาควิชาการออกแบบและวางผังชุมชนเมือง" ตามคำแนะนำของคณะอนุกรรมการบัญญัติศัพท์อุดมศึกษา ราชบัณฑิตยสถาน- พ.ศ. 2529 เปิดสอนหลักสูตรศิลปศาสตรมหาบัณฑิต สาขาวิชาประวัติศาสตร์สถาปัตยกรรม- พ.ศ. 2530 เปิดสอนหลักสูตรวิทยาศาสตรมหาบัณฑิต สาขาวิชาการจัดการงานก่อสร้าง- พ.ศ. 2538 เปิดสอนระดับปริญญาบัณฑิตเพิ่มขึ้นอีกหนึ่งหลักสูตร คือ หลักสูตรสถาปัตยกรรมศาสตรบัณฑิต สาขาวิชาสถาปัตยกรรมไทย- พ.ศ. 2542 เปิดหลักสูตรสถาปัตยกรรมศาสตรมหาบัณฑิต สาขาวิชาสถาปัตยกรรมไทย และคณะฯ ได้รับมอบหมายจากรัฐบาลให้จัดเตรียมกำลังคนด้านสถาปัตยกรรมไทย จึงดำเนินโครงการสถาปัตยกรรมไทยปริวรรตขึ้นเพื่อรับนักศึกษาเข้าศึกษาโดยตรง และจัดการเรียนการสอนที่อาคารศิลป์ พีระศรี 1 วิทยาเขตพระราชวังสนามจันทร์ จังหวัดนครปฐม- พ.ศ. 2543 เปิดสอนหลักสูตรสถาปัตยกรรมศาสตรมหาบัณฑิต สาขาวิชาสถาปัตยกรรม- พ.ศ. 2545 เปิดสอนหลักสูตรนานาชาติ ในระดับปริญญามหาบัณฑิตและดุษฎีบัณฑิต คือหลักสูตรศิลปศาสตรมหาบัณฑิต และหลักสูตรปรัชญาดุษฎีบัณฑิตสาขาวิชาการจัดการมรดกทางสถาปัตยกรรมกับการท่องเที่ยว- พ.ศ. 2547 เปิดสอนหลักสูตรศิลปศาสตรมหาบัณฑิต สาขาวิชาสถาปัตยกรรมพื้นถิ่น- พ.ศ. 2548 เปิดสอนหลักสูตรวิทยาศาสตรมหาบัณฑิต สาขาวิชาการจัดการโครงการก่อสร้าง (เดิมชื่อสาขาวิชาการจัดการงานก่อสร้าง)- พ.ศ. 2549 เปิดสอนหลักสูตรการวางแผนชุมชนเมืองและสภาพแวดล้อมมหาบัณฑิต- พ.ศ. 2551 เปิดสอนหลักสูตรวิทยาศาสตรมหาบัณฑิต สาขาวิชาคอมพิวเตอร์เพื่อการออกแบบทางสถาปัตยกรรมและหลักสูตรภูมิสถาปัตยกรรมศาสตรมหาบัณฑิต- พ.ศ. 2554 ปิดหลักสูตรอนุปริญญาสถาปัตยกรรมศาสตร์ สาขาวิชาสถาปัตยกรรมและสาขาวิชาสถาปัตยกรรมไทย

**หน่วยงาน**
 สำนักงานคณบดี- ภาควิชาสถาปัตยกรรม- ภาควิชาศิลปสถาปัตยกรรม- ภาควิชาเทคนิคสถาปัตยกรรม- ภาควิชาการออกแบบและวางผังชุมชนเมือง

**หลักสูตร**

**ทำเนียบคณบดี**
 หมายเหตุ ตำแหน่งทางวิชาการในระหว่างที่ดำรงตำแหน่งในขณะนั้น

**เกร็ด**
 คณะสถาปัตยกรรมศาสตร์ มหาวิทยาลัยศิลปากร เป็นคณะสถาปัตยกรรมศาสตร์แห่งที่ 2 ในประเทศไทย- คณะสถาปัตยกรรมศาสตร์ เดิมใช้ชื่อคณะว่า "คณะสถาปัตยกรรมไทย"

**อ้างอิง**
  ประกาศมหาวิทยาลัยศิลปากร เรื่อง การแบ่งหน่วยงานภายในของส่วนงานของมหาวิทยาลัยศิลปากร พ.ศ. 2559

**ดูเพิ่ม**
 มหาวิทยาลัยศิลปากร- รายชื่อคณะสถาปัตยกรรมศาสตร์ในประเทศไทย

**แหล่งข้อมูลอื่น**
  เว็บไซต์คณะสถาปัตยกรรมศาสตร์ มหาวิทยาลัยศิลปากร-  เฟซบุ๊กคณะสถาปัตยกรรมศาสตร์ มหาวิทยาลัยศิลปากร
ศิลปากร
สถาปัตยกรรมศาสตร์